cyanic-selkie/wikianc huggingface dataset:
বেশান্তর
প্রকারভেদ
কখনো কখনো বিষমকামী দম্পতিরা একে অপরকে উত্তেজিত করতে বেশান্তর করেন। যেমন, ছেলেটি স্কার্ট কিংবা মহিলাদের অন্তর্বাস পরতে পারে, আবার মেয়েটি প্যান্ট বা অন্য পুরুষদের পোশাক পরতে পারে। ট্রান্সভেস্টিক ফেটিশিস্ট-দের মতোই কিছু পুরুষ অন্য কারোর হাতে মেয়ে সাজতে বাধ্য হওয়া আর নিজেকে অপদস্থ করার মধ্য দিয়ে অত্যন্ত কামোত্তেজনা পান। একে বলপূর্বক স্ত্রীরূপান্তরণ (Forced Feminisation) বলে।
কেউ কেউ আবার নিজের পোশাক-আশাকে কিছু পুরুষ বৈশিষ্ট্য আর কিছু নারী বৈশিষ্ট্য — দুটোই মিশিয়ে ফেলেন। যেমন, কোনো পুরুষ একইসাথে শাড়িও পরতে পারে আবার দাড়িও রাখতে পারে। ইংরেজিতে এদের অনেকসময় জেন্ডারফাক বলে।
পোশাক
আসলে কোন্‌টা বেশান্তর, আর কোন্‌টা নয় — তার সংজ্ঞা তৈরি করেছে আমাদের সমাজই। যেমন, পাশ্চাত্য সমাজে মহিলারা বহুকাল থেকে পোশাক হিসেবে ট্রাউজার পরে আসছে, তাই এটিকে কখনোই বেশান্তর বলা হয় না। আবার কিছু সংস্কৃতিতে পুরুষেরা লুঙ্গি ও কিল্টের মতো ঘাঘরা বা স্কার্ট-জাতীয় বস্ত্র পরে, এগুলিকে মেয়েদের পোশাক হিসেবে গণ্য হয় না, এবং এগুলি পরিধান করলেও কাউকে বেশান্তরকারী পুরুষ বলা চলে না। সামাজিক ব্যবস্থায় বিশ্বায়নের প্রভাব যত বাড়ছে, নারী-পুরুষ উভয়েই পোশাকের ক্ষেত্রে সংস্কৃতির আদান-প্রদান করছে। স্কার্টকে পুরুষদের দৈনন্দিন ব্যবহার্য পোশাক হিসেবে গ্রহণযোগ্য করে তোলার জন্য ফ্যাশন ডিজাইনাররা বিক্ষিপ্ত কিছু প্রচেষ্টা করেছেন।
কস্‌প্লে (Cosplay বা চরিত্রান্তর) হল বেশান্তর করে বিভিন্ন চরিত্রে অভিনয় করা, যেখানে মেয়েরা পুরুষ সাজেন, অথবা উল্টোটাও হতে পারে। পুরুষ চরিত্রে অভিনয় করার জন্য মহিলাদের ‘স্তন বাইন্ডিং’ করাও অস্বাভাবিক কিছু নয়। দেহগঠনে বেশি করে নারীত্ব আনতে পুরুষ বেশান্তরকারীরা পোশাকের নিচে বিভিন্ন সিলিকন ব্রেস্ট ফর্ম বা কৃত্রিম স্তন ব্যবহার করেন, যা সাধারণত শারীরিক ত্রুটির কারণে নারীরাই ব্যবহার করেন।
পোশাক-নির্বাচনে নারী বেশান্তরকারীরা অনেকটাই উন্মুক্ত, যে-কোনো পুরুষের পোশাক পরতে পারেন। ছেলেদের জন্য বেশান্তর অনেক বৈচিত্র্যময়। বেশিরভাগ শখের পুরুষ বেশান্তরকারী যদিও আধুনিক হালকা নারীপোশাক পছন্দ করেন, কিন্তু বেশান্তরকামী বা ফেটিশিস্ট পুরুষেরা যতটা সম্ভব আকর্ষণীয় ও খোলামেলা পোশাক পরতে ভালোবাসেন। তাদের কথায়, তারা এই মেয়েলি পোশাক গায়ে দিয়ে প্রচণ্ড উত্তেজিত হন ও মজা পান। তাই তারা ব্রাইডাল গাউন, ব্রা, সুইমওয়্যার, হিল জুতো, স্টকিং পরে নিজেদের আবিষ্কার করতে থাকেন। ফিতে ও জড়ির কাজ-করা সাবেকি বস্ত্র আর ছোট মেয়েদের ফ্রক এদের অত্যন্ত প্রিয়। ভারতীয় উপমহাদেশে পুরুষ বেশান্তরকারীরা বিলিতি পোশাকের চেয়ে শাড়ি, ব্লাউজ়, চুড়িদারের মতো দেশীয় পোশাকেই বেশি স্বচ্ছন্দ। এরা নিজেদের বধূবেশে দেখতে পছন্দ করেন, তাই, বেশান্তরের সময় সিঁদুর, চুড়ি, গয়নাতেও নিজেদের সাজান।
সামাজিক প্রভাব ও সমস্যা
ডান|থাম্ব|325x325পিক্সেল|আর্ভিং বার্লিনের "দিস ইজ় দ্য আর্মি, মিস্টার জোন্‌স", বেশান্তরকারীদের দ্বারা অভিনীত (১৯৪২)
কোনো ব্যক্তির জীবনে বেশান্তর শুরু হতে পারে শৈশবেই; তার বিপরীত লিঙ্গের ভাই-বোন, অভিভাবক বা বন্ধুর পোশাক পরে। কিছু অভিভাবক জানিয়েছেন, তারা তাদের সন্তানকে ছোটোবেলায় বেশান্তর করতে দিয়েছেন, অনেক ক্ষেত্রেই, সে বড়ো হলে আপনিই ছেড়ে দিয়েছে। কেউ আবার প্রাপ্তবয়স্ক হয়েও বেশান্তর করেছেন, তাকে অভ্যাসটি ছাড়তে হয়েছে বিয়ের পর। বিবাহিত বেশান্তরকারীরা অনেক সময় অপরাধবোধ ও অবসাদের শিকার হন, কারণ তার সঙ্গী (বা সঙ্গিনী) তার এই আচরণটি পছন্দ না-ও করতে পারে। অনেক বেশান্তরকারী তার সমস্ত পোশাক সাময়িকভাবে ফেলে দিয়েছেন, নতুন করে বেশান্তর শুরু করার জন্য।
সমাজ সর্বদাই বেশান্তর সম্পর্কে মিশ্র ধারণা পোষণ করে। ইতিহাসে বারবার পৌরুষের সাথে বীরত্ব এবং নারীত্বের সাথে কোমলতাকে জুড়ে দেওয়ায়, আজকের সময়ে দাঁড়িয়ে পুরুষের পোশাকে নারী এবং নারীর পোশাকে পুরুষের অবস্থান — দুটো ঘটনা সমাজে সম্পূর্ণ ভিন্ন প্রতিক্রিয়া সৃষ্টি করে। আজ মহিলারা পুরুষদের পোশাক পরলে তা অনেক বেশি গ্রহণযোগ্য হয়। মেয়েদের ক্ষেত্রে বেশান্তর ও স্বাভাবিক পোশাকের বিভাজনরেখা অতি ক্ষীণ, তাই নারীদের সেই অর্থে বেশান্তরকারী হিসেবে চিহ্নিত করা হয় না।
কোনো মহিলা তার স্বামীর শার্ট পরলে তাকে আকর্ষণীয়া ও উত্তেজক বলা হয়, কিন্তু কোনো পুরুষ তার স্ত্রীর শাড়ি পরলে তাকে রূপান্তরকামী ও হাস্যকর বলা হয়। এখনও বিশ্বের অধিকাংশ প্রান্তেই কোনো পুরুষ প্রথাগত মেয়েদের পোশাক পরতে চাইলে তাকে সমাজে মেনে নেওয়া হয় না। সমাজের কাছে বেশান্তরকারীদের একটা বড়ো অভিযোগ হল, মেয়েদেরকে ছেলেদের ব্যবহারের পোশাক সহজেই পরতে দেয়া হয়; কিন্তু ছেলেদেরকে শুধু পোশাকই নয়, মেয়েদের ব্যবহার্য যে-কোনো জিনিস থেকে দূরেই থাকতে হয়।
দৈনন্দিন জীবনে কোনো ছেলে মেয়ের সাজে প্রকাশ্যে আসলে তাকে সমাজ সম্পূর্ণ কোণঠাসা করে, সে হয়ে ওঠে সবার ব্যঙ্গ-বিদ্রূপের পাত্র, এমনকি প্রশ্ন ওঠে তার যৌন-পরিচয় নিয়ে। মেয়েদের পোশাক পরা ছেলেদের জন্য চরম লজ্জার, হাস্যকর, এতে ‘পৌরুষহানি’ হয় — এমন চিন্তাধারাও অস্বাভাবিক কিছু নয়। ভারতীয় উপমহাদেশে (অর্থাৎ বাংলাতেও) এই সমস্যাটি ভীষণভাবে প্রকট। দৈনন্দিন ব্যবহারিক ক্ষেত্রে পুরুষদের বেশান্তর এখানে প্রায় নিষিদ্ধ ও বিরলতম ঘটনা। এসবের কারণ সম্ভবত পুরুষদের বেঁধে-দেয়া জন্য লিঙ্গ-প্রকটতা; তাই সে তার প্রথাগত 'পৌরুষ’ থেকে সরে আসতে চাইলে সামাজিক বাধার (বিশেষত অবিরাম অপদস্থ হওয়া) সম্মুখীন হয়। কোনো পুরুষ নারীবস্ত্র গ্রহণ করলে ধরা হয়, তার লিঙ্গ-পরিচয়ের অবনতি ঘটল, কিন্তু কোনো নারী পুরুষ-বস্ত্র গ্রহণ করলে তার লিঙ্গ-পরিচয়ে বিশেষ কোনো পরিবর্তন মনে হয় না। কারণ, নারীকে সমাজে সর্বদাই পুরুষের অধীন এবং নিম্নস্থানে রাখার চেষ্টা হয়েছে। তাই কোনো পুরুষ বেশান্তরিত অবস্থায় আপাত-নারীতে পরিণত হয়, এবং লিঙ্গবৈষম্যের বিরুদ্ধে এক প্রতিমূর্তি হয়ে পড়ে।
যদিও বর্তমানে সামাজিক উন্নয়ন মানুষকে পুরুষ ও নারীর লিঙ্গবৈষম্য ও নিষেধাজ্ঞা থেকে অনেকটাই নিষ্কৃতি দিয়েছে, যদিও অন্ধবিশ্বাসের কারণে তা এখনো সম্পূর্ণ মুছে যায়নি। রূপান্তরকামীদের স্বাভাবিক মানুষ হিসেবে গ্রহণ করার প্রবণতা উল্লেখযোগ্যভাবে বৃদ্ধি পাচ্ছে, একইভাবে বেশান্তর ও সমকামিতার সম্পর্কে অন্ধধারণারও দ্রুত অবসান ঘটছে কিছুকাল থেকে। রূপান্তরকামী ও সমকামীরা নিজেদের যৌন পরিচয় স্পষ্টভাবে প্রকাশ করছেন বেশান্তরের মাধ্যমেই। আবার, লিঙ্গ-পরিবর্তনের দীর্ঘ প্রক্রিয়ার একটি পর্যায়ে বেশান্তর করতে হয়।
তবে বেশান্তরের সাংস্কৃতিক গুরুত্ব রয়েছে। অনেক সংস্কৃতিতেই বেশান্তর (প্রধানত পুরুষদের) সামাজিক রীতিনীতির অঙ্গ। ভারতেও পুরুষরা দৈনন্দিন জীবনে বেশান্তরের স্বীকৃতি না পেলেও, লোকসংস্কৃতিতে বেশান্তর স্বাভাবিক ব্যাপার। পশ্চিমবঙ্গ ও বাংলাদেশের গ্রামেগঞ্জে যাত্রা নামক লোকনাটকে নারীচরিত্রে এখনও ছেলেরাই অভিনয় করে। চৈত্র মাসে চড়ক পুজোর আগে বহু প্রান্তিক মানুষ দুর্গা, কালীর মতো দেবীর বেশ ধরে জীবিকা নির্বাহ করেন। বৃন্দাবনে কিছু পুরুষ কৃষ্ণভক্ত দেবতার প্রেম পাওয়ার বিশ্বাসে রাধা সেজে পূজার্চনা করেন। ভারতের বিহারে লন্ডা নাচ নামে গ্রাম্য অনুষ্ঠানে নর্তকী সেজে মনোরঞ্জন করে ছেলেরাই। কর্নাটকের প্রাচীন নৃত্যকলা 'যক্ষগান'-ও এমনই এক দৃষ্টান্ত। কেরলের কোট্টঙ্কুলংকার দেবী মন্দিরে চাময়াবিলক্কু নামক বার্ষিক ধর্মীয় উৎসবে পুরুষ ও বালকরা মেয়েদের কাপড় পরে দেবীর আরাধনা করতে যান। বর্তমানে চলচ্চিত্র ও টেলিভিশনে হাস্যরস তৈরির জন্য হলেও অভিনেতাদের বেশান্তর জনপ্রিয় হয়ে উঠেছে।
তথ্যসূত্র
পাদটীকা
গ্রন্থপঞ্জি
স্যাম রকওয়েল
স্যাম রকওয়েল (Sam Rockwell; জন্ম: ৫ই নভেম্বর, ১৯৬৮) হলেন একজন মার্কিন অভিনেতা। তিনি লন ডগ্‌স (১৯৯৭), কনফেসন্স অব আ ডেঞ্জারাস মাইন্ড (২০০২), ম্যাচস্টিক মেন (২০০৩), দ্য হিচিকার্স গাইড টু দ্য গ্যালাক্সি (২০০৫), মুন (২০০৯), জি-ফোর্স (২০০৯), এবং সেভেন সাইকোপ্যাথ্‌স (২০১২) চলচ্চিত্রের প্রধান চরিত্রে অভিনয় করে পরিচিতি লাভ করেন। এছাড়া তিনি দ্য গ্রিন মাইল (১৯৯৯), গ্যালাক্সি কোয়েস্ট (১৯৯৯), দি অ্যাসাসিনেশন অব জেসি জেমস বাই দ্য কাউয়ার্ড রবার্ট ফোর্ড (২০০৭), ফ্রস্ট/নিক্সন (২০০৮), কনভিকশন (২০১০), আয়রন ম্যান ২ (২০১০), কাউবয়েজ অ্যান্ড অ্যালিয়েন্স (২০১১) এবং দ্য ওয়ে, ওয়ে ব্যাক (২০১৩) চলচ্চিত্রের পার্শ্ব চরিত্রে অভিনয় করেন।
প্রারম্ভিক জীবন
রকওয়েল ১৯৬৮ সালের ৫ই নভেম্বর ক্যালিফোর্নিয়ার ড্যালি সিটিতে জন্মগ্রহণ করেন। তার পিতা পিট রকওয়েল এবং মাতা পেনি হেস দুজনেই অভিনয়ের সাথে জড়িত ছিলেন। রকওয়েলের যখন পাঁচ বছর বয়স তখন তাদের বিবাহবিচ্ছেদ হয়। তার পিতামাতার বিবাহবিচ্ছেদের পর রকওয়েল সান ফ্রান্সিস্কোতে তার পিতার কাছে বেড়ে ওঠেন এবং গ্রীষ্মের ছুটিতে নিউ ইয়র্কে তার মায়ের কাছে যেতেন। মাত্র দশ বছর বয়সে তিনি তার মায়ের সাথে ম্যানহাটনের ইস্ট ভিলেজে এক স্কেচ কমেডিতে হাম্ফ্রি বোগার্ট চরিত্রে অভিনয় করেন।
রকওয়েল সান ফ্রান্সিস্কো স্কুল অব দ্য আর্টসে পড়াশুনা করেন। মার্গারেট চো ও আইশা টাইলার তার সহপাঠী ছিলেন। তিনি পড়াশুনা শেষ করার পূর্বেই ড্রপ আউট হন। তিনি পরবর্তীতে আউটওয়ার্ড বাউন্ড- ধরনের বিকল্প উচ্চ বিদ্যালয় "আরবান পাইয়োনিয়ার" থেকে ডিপ্লোমা অর্জন করেন। স্কুলটি সম্পর্কে তিনি বলেন, "জড়ে পড়া শিক্ষার্থীরা সেখানে পড়তে যেত কারণ এখান থেকে সহজে পাস করা যেত বলে এই স্কুলের খ্যাতি রয়েছে।" কিন্তু তার ডিপ্লোমা প্রোগ্রাম শেষ হওয়ার পর তিনি অভিনয়ে আগ্রহী হয়ে ওঠেন। স্কুলের উচ্চতর ক্লাসে পাঠকালীন তিনি একটি স্বাধীন চলচ্চিত্রে অভিনয় করেন। এই স্কুলের পড়াশুনা শেষে তিনি অভিনয় কর্মজীবন শুরু করতে নিউ ইয়র্কে চলে যান।
ব্যক্তিগত জীবন
রকওয়েল বিয়ে করেন নি এবং ২০০৭ সালে এক সাক্ষাৎকারে বলেন, "আমি সত্যিই বাবা হতে চাই না। এটা আমার জন্য না।"
২০০৭ সাল পর্যন্ত অভিনেত্রী লেসলি বিবের সাথে তার সম্পর্ক ছিল। লস অ্যাঞ্জেলেসে ফ্রস্ট/নিক্সন চলচ্চিত্রে অভিনয় করার সময় রকওয়েল বিবের সাথে পরিচিত হন। তারা দুজনেই আয়রন ম্যান টু চলচ্চিত্রে অভিনয় করেন।
তুগলক তামার খান
তুগলক তামার খান সুলতান আলউদ্দিন মাসুদ শাহের রাজত্বকালে উধ ও বাংলার গভর্নর ছিলেন।
ইতিহাস
তুগরল তুগান খানের অধীনে বাংলা প্রদেশ ১২৪১ সালে ওড়িয়া সৈন্যবাহিনী দ্বারা আক্রান্ত হয়। প্রদেশ টি দখল করার পর, ওধের সুলতানী গভর্নর তুগলক তামর খান, তুগান খানকে সাহায্য করার জন্য বাংলায় একটি ত্রাণ বাহিনী নিযুক্ত করা হয় কিন্তু বাংলা ও বিহার সীমান্তে দারভাঙ্গায় তামর খান নিজে তুগান খানকে ক্ষমতাচ্যুত করার চেষ্টা করেন।
তার প্রতিদ্বন্দ্বীকে হত্যা করতে অক্ষম হলেও তামর খান তাকে প্রদেশ থেকে তাড়িয়ে দিতে সক্ষম হন এবং অবশিষ্ট জেনারেলদের ঘুষ দিয়ে বাংলা ও উধ উভয় সুলতানি বাহিনীর নিয়ন্ত্রণ লাভ করতে সক্ষম হন। ১২৪৬ সালে তামর খান অবশেষে বাংলায় প্রবেশ করেন যেখানে স্থানীয় জমিদারদের বিদ্রোহের সহায়তায় তিনি দেবকোটের পুরাতন রাজধানী দখল করতে সক্ষম হন। যাইহোক তার নৌবাহিনী পুনর্নির্মাণ প্রচেষ্টা পরাজিত হয়।
১২৪২ সালে ওডিয়া সেনাবাহিনী কর্তৃক বরখাস্ত হওয়া লাখনাউতী অবরোধে তামর খানের বাহিনীকে প্রতিহত করা হয়। ১২৪৭ সালে তামার খান জ্বরে আক্রান্ত হয়ে মারা যান, যার উপর উত্তর বঙ্গ পুনরায় জয়লাভ করেন, পরমারদি দেব, তামর খানের মৃত্যু রহস্য-উদ-দীন যুজবাককে বাংলার গভর্নর হিসেবে নিয়োগের দিকে নিয়ে যায়, যা ১২৭২ সালে তুঘান খানের বিদ্রোহের নেতৃত্ব দেয়।
তথ্যসূত্র
Tughlaq Tamar Khan
রবীন্দ্রনাথ ঠাকুরের সৃষ্টিকর্ম
thumb|200px|[[রবীন্দ্রনাথ ঠাকুর]] রবীন্দ্রনাথ ঠাকুরের সৃষ্টিকর্ম তার রচিত কাব্য, উপন্যাস, ছোটোগল্প, নাট্যসাহিত্য, প্রবন্ধ, চিত্রকলা ও সঙ্গীতের মধ্যে ছড়িয়ে আছে।
উপন্যাস
রবীন্দ্রনাথ ঠাকুরের উপন্যাস বাংলা ভাষায় তার অন্যতম জনপ্রিয় সাহিত্যকর্ম। ১৮৮৩ থেকে ১৯৩৪ সালের মধ্যে রবীন্দ্রনাথ মোট তেরোটি উপন্যাস রচনা করেছিলেন। এগুলির মধ্যে উল্লেখযোগ্য হল: চোখের বালি, গোরা, ঘরে বাইরে, চতুরঙ্গ, শেষের কবিতা, যোগাযোগ, চার অধ্যায় ইত্যাদি। তবে করুণা উপন্যাসটি তার জীবদ্দশায় গ্রন্থাকারে প্রকাশিত হয়নি।
ঘরে বাইরে উপন্যাসে বিংশ শতাব্দীর প্রথমার্ধে ভারতীয় জনমানসে জাতীয়তাবাদের উত্থানের দিকটি আলোচিত হয়েছে। এই উপন্যাসে ধর্ম ও জাতীয়তাবাদের সংমিশ্রণের বিপদ ও তার প্রতি রবীন্দ্রনাথের বিতৃষ্ণা ব্যক্ত হয়েছে। অন্যদিকে গোরা উপন্যাসের বিষয়বস্তুও কতকটা একই; তবে এই উপন্যাসে ভারতীয়ত্বের স্বরূপ সন্ধানেও ব্রতী হন কবি। ঘরে বাইরে উপন্যাসে আত্ম-পরিচিতি, ব্যক্তিস্বাধীনতা ও ধর্মবিশ্বাসের মতো বিষয়গুলি এক পারিবারিক উপাখ্যান ও ত্রিকোণ প্রেমের সম্পর্কের আধারে আলোচিত হয়। শেষের কবিতা একটি কাব্যিক উপন্যাস। সাহিত্যতত্ত্ববিদ সুকুমার সেন সংস্কৃত সাহিত্যের গদ্যপদ্যমিশ্রিত চম্পূ রচনাশৈলীর সঙ্গে এই উপন্যাসের তুলনা করেছেন। এই উপন্যাস রবীন্দ্রনাথের এক শ্লেষাত্মক উপন্যাস। এখানে দেখা যায়, নায়ক অমিত রায় রবীন্দ্রনাথ ঠাকুর নামে এক বৃদ্ধ, সেকেলে ও অতি-নন্দিত কবির কাব্যদর্শনটিকে আক্রমণ করছেন।
কবিতা
thumb|left|alt=Close-up of yellowed title page in an old book: "Gitanjali (Song Offerings) by Rabindranath Tagore. A collection of prose translations made by the author from the original Bengali with an introduction by W. B. Yeats. Macmillan and Co., Limited, St. Martin's Street, London, 1913." |গীতাঞ্জলি কাব্যের ম্যাকমিলান সংস্করণের প্রচ্ছদ, ১৯১৩
রবীন্দ্রনাথের কাব্য বহুবর্ণময়। তার কাব্য কখনও রক্ষণশীল ধ্রুপদি শৈলীতে, কখনও হাস্যোজ্জ্বল লঘুতায়, কখনও বা দার্শনিক গাম্ভীরে, আবার কখনও বা আনন্দের উচ্ছ্বাসে মুখরিত। এই কাব্যগুলির উৎস পঞ্চদশ ও ষোড়শ শতকে রচিত বৈষ্ণব কবিদের পদাবলি সাহিত্য। রবীন্দ্রনাথের কাব্যে গভীর প্রভাব বিস্তার করেন উপনিষদ রচয়িতা ঋষিকবিগণ। এঁদের মধ্যে সর্বাপেক্ষা উল্লেখযোগ্য হলেন ব্যাস। এছাড়াও অতিন্দ্রীয়বাদী সুফি সন্ত কবীর ও ভক্তিবাদী কবি রামপ্রসাদের প্রভাবও তার কাব্যে লক্ষিত হয়। তবে রবীন্দ্রনাথের কবিতা সৃষ্টিশীলতা ও সৌকর্যের সর্বোচ্চ চূড়ায় উপনীত হয়, গ্রামীণ বাংলার লোকসঙ্গীতের সঙ্গে তার পরিচিতি লাভের পরই। এই সময় লালন শাহ সহ বাংলার বিশিষ্ট বাউল সংগীতস্রষ্টাদের সান্নিধ্যে আসেন কবি। বাউল সংগীতকে পুনরাবিষ্কার করে জনপ্রিয় করে তুলতে রবীন্দ্রনাথ বিশেষ ভূমিকা নেন। এই সব বাউল গান উনিশ শতকের কর্তাভজাদের গানের মতো অন্তর্নিহিত দৈবসত্ত্বার অনুসন্ধান ও ধর্মীয় ও সামাজিক গোঁড়ামির বিরুদ্ধে বিদ্রোহের কথা ছিল।  শিলাইদহে অবস্থানকালে তার গীতিকবিতার জন্য একটি শব্দবন্ধ তিনি গ্রহণ করেন বাউল পদাবলি থেকে - মনের মানুষ। ধ্যান করেন তার জীবন দেবতা-র। প্রকৃতি ও মানবচরিত্রের আবেগময় নাটকীয়তার মধ্য দিয়ে এই যোগসূত্রটি পরমসত্ত্বার সঙ্গে মিলিত হয়েছে। ভানুসিংহের নামাঙ্কিত কবিতাগুলিতেও কবি এই শৈলীর ব্যবহার ঘটান। রাধা ও কৃষ্ণের প্রণয়লীলাকে উপজীব্য করে লেখা এই কবিতাগুলি পরবর্তী সত্তর বছরে বারংবার সংশোধন করেছিলেন কবি।
১৯৩০-এর দশকে একাধিক পরীক্ষামূলক রচনায় তিনি বাংলা সাহিত্যে সদ্য আগত আধুনিকতা ও বাস্তবতাকে স্বাগত জানিয়েছিলেন। রবীন্দ্রনাথের পরবর্তী জীবনে রচিত আফ্রিকা ও ক্যামেলিয়া এই রকমই দুটি পরিচিত কবিতা। প্রথম দিকে সাধু ভাষায় কবিতা রচনা করলেও, পরবর্তীকালে কবিতার ভাষা হিসেবে বেছে নেনে মান্য চলিত বাংলাকে। তার অন্যান্য প্রসিদ্ধ কাব্যগ্রন্থগুলি হল: মানসী, সোনার তরী, বলাকা, ও পূরবী ইত্যাদি। সোনার তরী কবিতাটিতে কবি জীবন ও তার কীর্তির ক্ষণস্থায়ী অস্তিত্বের কথা বলেছেন। এই কবিতার শেষ পংক্তিদুটি অবিস্মরণীয় - "শূন্য নদীর তীরে রহিনু পড়ি/ যাহা ছিল নিয়ে গেল সোনার তরী।" সারা বিশ্বে রবীন্দ্রনাথের সর্বাপেক্ষা সুপরিচিত গ্রন্থটি হল গীতাঞ্জলি। এই কাব্যগ্রন্থটির জন্যই তিনি নোবেল পুরস্কার লাভ করেছিলেন। নিচে গীতাঞ্জলি কাব্যের ১২৫ সংখ্যক গানটি উদ্ধৃত হল:
আমার এ গান ছেড়েছে তার সকল অলংকার তোমার কাছে রাখেনি আর সাজের অহংকার। অলংকার যে মাঝে প’ড়ে মিলনেতে আড়াল করে, তোমার কথা ঢাকে যে তার মুখর ঝংকার।
তোমার কাছে খাটে না মোর কবির গরব করা– মহাকবি, তোমার পায়ে দিতে চাই যে ধরা। জীবন লয়ে যতন করি যদি সরল বাঁশি গড়ি, আপন সুরে দিবে ভরি সকল ছিদ্র তার।
সোনার তরী
সোনার তরী কাব্যগ্রন্থের প্রকাশকাল ১৮৯৪ খ্রিষ্টাব্দ (১৩০০ বঙ্গাব্দ)। কাব্যগ্রন্থটি কবি দেবেন্দ্রনাথ সেনের প্রতি উৎসর্গিত। এই কাব্যের অনেকগুলি কবিতার সঙ্গে পদ্মাপাড়ের পল্লিপ্রকৃতির গভীর যোগ বিদ্যমান। সমগ্র গ্রন্থটি বাংলা কাব্যের অন্যতম শ্রেষ্ঠ রোম্যান্টিক কাব্য সংকলন। রবীন্দ্রনাথের নিজের ভাষায়, "আমার বুদ্ধি এবং কল্পনা এবং ইচ্ছাকে উন্মুখ করে তুলেছিল এই সময়কার প্রবর্তনা, বিশ্বপ্রকৃতি এবং মানবলোকের মধ্যে নিত্য সচল অভিজ্ঞতার প্রবর্তনা। এই সময়কার কাব্যের ফসল ভরা হয়েছিল সোনার তরীতে।" "সোনার তরী" (কাব্যের নামকবিতা) কবিতাটিতে কবি জীবন ও তার কীর্তির ক্ষণস্থায়ী অস্তিত্বের কথা বলেছেন। এই কবিতার শেষ পংক্তিদুটি অবিস্মরণীয় - "শূন্য নদীর তীরে রহিনু পড়ি/ যাহা ছিল নিয়ে গেল সোনার তরী।"
এই কাব্যের কয়েকটি উল্লেখযোগ্য কবিতা হল "সোনার তরী", "বিম্ববতী", "সুপ্তোত্থিতা", "বর্ষাযাপন", "হিং টিং ছট", "বৈষ্ণবকবিতা", "দুই পাখি", "যেতে নাহি দিব", "বসুন্ধরা", "নিরুদ্দেশ যাত্রা" ইত্যাদি।
বলাকা
বলাকা কাব্যগ্রন্থের প্রকাশকাল ১৯১৬ খ্রিষ্টাব্দ। গ্রন্থটি কবি উৎসর্গ করেছিলেন উইলিয়াম পিয়রসনকে। ১৯১৫-১৬ সালে কবির কাব্যগ্রন্থ নামক কাব্যসংকলনেও এটি অন্তর্ভুক্ত হয়। এটি রবীন্দ্রনাথের অন্যতম শ্রেষ্ঠ কাব্যগ্রন্থ। এই কাব্যগ্রন্থে দেখা যায় পূর্ববর্তী গীতাঞ্জলি-পর্বের ঈশ্বরানুভূতি ও অতীন্দ্রিয় চেতনা থেকে মুক্ত হয়ে কবি একটি স্বতন্ত্র জগৎ সৃষ্টি করেছেন। "যৌবনের জয়গান, চলমান বিশ্বের অনিঃশেষ যাত্রা, ভাষার বর্ণাঢ্য উজ্জ্বলতা ও ছন্দের অপ্রতিহত প্রবাহ বলাকার বৈশিষ্ট্য।"
এই কাব্যগ্রন্থের উল্লেখযোগ্য কবিতাগুলি হল "সবুজের অভিযান", "শঙ্খ", "ছবি", "শা-জাহান", "বলাকা" ইত্যাদি।
ছোটগল্প
রবীন্দ্রনাথের জীবনের "সাধনা" পর্বটি (১৮৯১–৯৫) ছিল সর্বাপেক্ষা সৃষ্টিশীল পর্যায়। তার গল্পগুচ্ছ গল্পসংকলনের প্রথম তিন খণ্ডের চুরাশিটির গল্পের অর্ধেকই রচিত হয় এই সময়কালের মধ্যে। এইসব গল্পে পারিপার্শ্বিক ঘটনাবলির প্রতি রবীন্দ্রনাথের দৃষ্টিভঙ্গির প্রতিফলন ঘটেছে। আধুনিক ধ্যানধারণা সম্পর্কে মতামত প্রকাশ করেছেন তিনি। আবার কখনও মনস্তাত্ত্বিক দ্বন্দ্বের বৌদ্ধিক বিশ্লেষণকে করে তুলেছেন গল্পের মূল উপজীব্য। "সাধনা" পর্বে রচিত প্রথম দিককার গল্পগুলিকে রবীন্দ্রনাথ মনে করতেন এক স্বতঃস্ফূর্ত জীবনীশক্তির বহিঃপ্রকাশ। পতিসর, সাজাদপুর ও শিলাইদহ সহ পারিবারিক জমিদারির বিভিন্ন অংশে ঘুরে সাধারণ গ্রামবাসীদের সঙ্গে মেলামেশা করে তাদের জীবন থেকেই এই সব গল্পের উপাদান সংগ্রহ করেন রবীন্দ্রনাথ। সমকালীন ভারতের দরিদ্র জনগণের জীবনের প্রতি এক গভীর অন্তদৃষ্টি এই সব গল্পে নিহিত হয়ে আছে। আর তাই গল্পগুলি ভারতীয় সাহিত্যে একক স্থানের অধিকারী।
"কাবুলিওয়ালা" এক শহুরে লেখকের দৃষ্টিকোণ থেকে দেখা এক কাবুলি মেওয়াওয়ালার গল্প। এই গল্পের একস্থানে ফুটে উঠেছে ভারতের বদ্ধ নগরজীবন থেকে ছুটি নিয়ে সুদূর বনপর্বতে মুক্ত স্বাধীন জীবনযাপনের এক আকুল আকাঙ্ক্ষা: "এখন শুভ্র শরৎকাল। প্রাচীনকালে এই সময়ে রাজারা দিগ্‌বিজয়ে বাহির হইতেন। আমি কলিকাতা ছাড়িয়া কখনো কোথাও যাই নাই, কিন্তু সেই জন্যই আমার মনটা পৃথিবীময় ঘুরিয়া বেড়ায়। আমি যেন আমার ঘরের কোণে চিরপ্রবাসী, বাহিরের পৃথিবীর জন্য আমার সর্বদা মন কেমন করে। একটা বিদেশের নাম শুনিলেই অমনি আমার চিত্ত ছুটিয়া যায়, তেমনি বিদেশী লোক দেখিলেই অমনি নদী পর্বত অরণ্যের মধ্যে একটা কুটিরের দৃশ্য মনে উদয় হয়, এবং একটা উল্লাসপূর্ণ স্বাধীন জীবনযাত্রার কথা কল্পনায় জাগিয়া ওঠে।" গল্পগুচ্ছ সংকলনের অন্য গল্পগুলির অনেকগুলিই রচিত হয়েছিল রবীন্দ্রজীবনের সবুজ পত্র পর্বে (১৯১৪–১৭; প্রমথ চৌধুরী সম্পাদিত পত্রিকার নামানুসারে) ।
রবীন্দ্রনাথের গল্পগুচ্ছ বাংলা কথাসাহিত্যের এক অন্যতম জনপ্রিয় গ্রন্থ। এই গ্রন্থের একাধিক গল্প অবলম্বনে নির্মিত হয়েছে চলচ্চিত্র ও নাটক। সত্যজিৎ রায়ের চারুলতা রবীন্দ্রনাথের বিতর্কিত ছোটোগল্প (মতান্তরে অনু-উপন্যাস) নষ্টনীড় অবলম্বনে নির্মিত। চলচ্চিত্রায়িত অপর একটি ছোটোগল্প হল অতিথি। এই গল্পে এক গ্রাম্য জমিদারের সঙ্গে নৌকায় সাক্ষাৎ হয় তারাপদ নামে এক ব্রাহ্মণ বালকের। ছেলেটি জানায় সে বাড়ি থেকে পালিয়ে এখানে ওখানে ঘুরে বেড়াচ্ছে। দয়াপরবশ হয়ে জমিদার তাকে দত্তক নেয় এবং শেষ পর্যন্ত আপন কন্যার সঙ্গে ছেলেটির বিবাহ দিতে উদ্যোগী হন। কিন্তু বিয়ের আগের রাতেই আবার পালিয়ে যায় তারাপদ। স্ত্রীর পত্র গল্পটি বাংলা সাহিত্যে নারী স্বাধীনতার স্বপক্ষে লেখা একটি প্রথম যুগের সাহসী পদক্ষেপ। একটি চিরন্তন পুরুষতান্ত্রিক মধ্যবিত্ত বাঙালি পরিবারের গৃহবধূ মৃণাল পুরী ভ্রমণের সময় একটি চিঠি লেখে। এই চিঠিতেই প্রকাশিত হয়েছে সমগ্র গল্পটি। নিজের জীবনের সব সংগ্রাম ও বঞ্চনার উল্লেখ করে শেষাবধি গৃহে না ফেরার সিদ্ধান্ত ঘোষণা করে সে। স্বামীকে সে জানিয়ে দেয়, আমিও বাঁচবো, এই বাঁচলুম।
হৈমন্তী গল্পে রবীন্দ্রনাথ আঘাত করেছেন হিন্দু বিবাহ সংস্কার ও ভারতের মধ্যবিত্ত শ্রেণির ভণ্ডামিকে। তুলে ধরেছেন বিবাহিত বাঙালি রমণীর জীবন্মৃত অবস্থাটি। দেখিয়েছেন কেমন করে হৈমন্তী নামে এক সংবেদনশীল যুবতীকে তার স্বাধীনতাস্পৃহার জন্য শেষ পর্যন্ত প্রাণ বিসর্জন দিতে হয়। এই গল্পের শেষ লাইনে গল্পকার সরাসরি রামের জন্য সীতার আত্মত্যাগের হিন্দু আদর্শটিকে আক্রমণ করেন। মুসলমানীর গল্প নামক গল্পটিতে হিন্দু-মুসলমান বিরোধের মূল কারণগুলি অনুসন্ধান করেছেন রবীন্দ্রনাথ। অন্যদিকে দর্পহরণ গল্পে এক সাহিত্যিক-খ্যাতিলোভী উচ্চাকাঙ্ক্ষী যুবকের চিত্র এঁকে তিনি তার আত্মসচেতনারই পরিচয় দেন। স্ত্রীকে ভালবাসলেও এই যুবক স্ত্রীর নিজস্ব সাহিত্যিক সত্ত্বাটিকে রুদ্ধ করতে চায়। কারণ তার মতে সাহিত্য নারীসুলভ নয়। জানা যায়, কৈশোর ও প্রথম যৌবনে রবীন্দ্রনাথ স্বয়ং নারী সম্পর্কে এই রকম ধারণাই পোষণ করতেন। তবে দর্পহরণ গল্পে শেষ পর্যন্ত উক্ত যুবকটি তার স্ত্রীর প্রতিভা স্বীকার করে নিতে বাধ্য হয়। রবীন্দ্রনাথের অনেক ছোটোগল্পের শেষ লাইন বাংলা ভাষায় প্রবাদপ্রতিম। এগুলি মধ্যে বিশেষভাবে উল্লেখযোগ্য জীবিত ও মৃত গল্পটির সমাপ্তি: কাদম্বিনী মরিয়া প্রমাণ করিল সে মরে নাই।
সঙ্গীত
রবীন্দ্রসঙ্গীতের আবেগময়ী শক্তি ও সৌন্দর্যের আকর্ষণ বাঙালি সমাজে অমোঘ। মডার্ন রিভিউ পত্রিকায় এই প্রসঙ্গে লেখা হয়, "বাংলায় এমন কোনো শিক্ষিত গৃহ নেই যেখানে রবীন্দ্রনাথের গান গাওয়া বা অন্ততপক্ষে গাওয়ার চেষ্টা করা হয় না... এমনকি অশিক্ষিত গ্রামবাসীরাও তার গান গেয়ে থাকেন।" দি অবজার্ভার-এর আর্থার স্ট্রেঞ্জওয়েজ তার মিউজিক অফ হিন্দুস্তান রচনায় অবাঙালিদের কাছে রবীন্দ্রসঙ্গীতের পরিচয় দিতে গিয়ে বলেন, এই গানগুলি হল "vehicle of a personality ... [that] go behind this or that system of music to that beauty of sound which all systems put out their hands to seize." বাংলাদেশের জাতীয় সঙ্গীত আমার সোনার বাংলা ও ভারতের জাতীয় সঙ্গীত জনগণমন-অধিনায়ক জয় হে রবীন্দ্রনাথেরই রচনা। তিনিই একমাত্র ব্যক্তিত্ব যিনি দুটি রাষ্ট্রের জাতীয় সঙ্গীতের স্রষ্টা। এছাড়াও, বিশিষ্ট সেতার বাদক বিলায়েৎ খান, সরোদিয়া বুদ্ধদেব দাশগুপ্ত ও আমজাদ আলি খানের বাদনশৈলীকেও বিশেষভাবে প্রভাবিত করে রবীন্দ্রসংগীত। গীতবিতান সংকলনে সংগৃহীত হয়েছে রবীন্দ্রনাথের সব গান।
চিত্রকলা
thumb|125px|link=|alt=Black-and-white photograph of a stylized sketch depicting a tribal funerary mask.| উত্তর নিউজিল্যান্ডের একটি [[মালাগান মুখোশের প্যাস্টেল-বর্ণ চিত্র: রবীন্দ্রনাথ এই ছবিতে আদিমতাবাদের শৌখিন চর্চা করেছেন]] ষাট বছর বয়সে রবীন্দ্রনাথ চিত্রাঙ্কণ শুরু করেন। চিত্রকলায় তার কোন প্রথাগত বা আনুষ্ঠানিক প্রশিক্ষণ ছিল না। খেলার ছলেই তিনি আঁকতে শুরু করেছিলেন, তারপর একসময় তা’নেশায় পরিণত হয়। রবীন্দ্রনাথের ছবিগুলোকে কয়েকটি ভাগে ভাগ করা যায়। প্রথমত, মুখমণ্ডল বা মুখাবয়বের ছবি ; দ্বিতীয়ত, অদ্ভুত কাল্পনিক প্রাণীর ছবি ; তৃতীয়ত, প্রাকৃতিক দৃশ্যের ছবি। এর বাইরেও ছবি আছে ; কিন্তু অধিকাংশ ছবি উল্লিখিত তিনটির যে কোন একটি ভাগে পড়ে যায়। রবীন্দ্রনাথের আঁকা আত্মপ্রতিকৃতিও একাধিক। এমনকী "ফিমেইল ন্যুডও" তিনি এঁকেছেন। মুখাবয়ব বা মুখমণ্ডল আঁকার প্রতি তার বিশেষ পক্ষপাত ছিল। কোন কোন ছবিতে এমন কিছু বিষয়বস্তু আছে যা অভারতীয়,যেমন অপেরার মতো নাটকীয় দৃশ্য, খ্রিষ্টিয় নানের অবয়ব ইত্যাদি। রবীন্দ্রনাথ ছবি এঁকেছেন অদ্ভুতভাবে ; তার কাগজের মাপ ঠিক ছিল না ; ঠিক ছিল না রংয়ের। ভালো মানের সামগ্রী না-হওয়ায় বেশ কিছু ছবি অপুনরুদ্ধারণীয়ভাবে নষ্ট হয়ে গেছে। কখনো কলম, কখনো পেন্সিল, কখনো তুলি এমনকী ওভারকোটের হাতায় রং মাখিয়ে পর্যন্ত এঁকেছেন। এভাবেই আড়াই হাজারেরও বেশি ছবি এঁকেছেন তিনি। আত্মপ্রত্যয়ের অভাব ছিল : ফলে, মহৎ ছবি সৃষ্টির চেয়ে অঙ্কনটি আদৌ ছবি হচ্ছে কি-না তাই নিয়ে তিনি সদা ভাবিত ছিলেন: "ছবিটা ছবি হলো কিনা" সেটাই দেখতে বলেছিলেন রবীন্দ্রনাথ।
১৯৫৮ এশিয়ান গেমসে ভারত
ভারত জাপানের টোকিওতে ১৯৫৮ সালের ২৪শে মে থেকে ১লা জুন পর্যন্ত অনুষ্ঠিত তৃতীয় এশিয়ান গেমসে অংশগ্রহণ করেছিল। ভারতীয় ক্রীড়াবিদরা ৫টি স্বর্ণ সহ মোট ১৩টি পদক অর্জন করেছিলেন এবং ভারত পদক তালিকায় সপ্তম স্থান অধিকার করেছিল।
খলিশাউড় ইউনিয়ন
খলিশাউড় ইউনিয়ন বাংলাদেশের ময়মনসিংহ বিভাগের নেত্রকোণা জেলার পূর্বধলা উপজেলার অন্তর্গত একটি।
অবস্থান ও সীমানা
খলিশাউড় ইউনিয়নের উত্তরে রয়েছে পূর্বধলা সদর ইউনিয়ন, দক্ষিণে গোহালাকান্দ ইউনিয়ন ও আংশিক নারান্দিয়া ইউনিয়ন, পূর্বে নেত্রকোণা সদর থানার রৌহা ইউনিয়ন, পশ্চিমে বিশকাকুনি ইউনিয়ন।
শাহাবাদ ইউনিয়ন
শাহাবাদ ইউনিয়ন বাংলাদেশের নড়াইল সদর উপজেলার একটি ইউনিয়ন। ইউনিয়নটি ১৯৭৪ খ্রিঃ স্থাপিত হয়।
অবস্থান ও আয়তন
শাহাবাদ ইউনিয়নটি জেলা শহর থেকে ৫.০০ কিঃ মিঃ পশ্চিমে, নড়াইল-মাইজপাড়া সড়কের পা্শ্বে অবস্থিত। শাহাবাদ ইউনিয়নের উত্তরে- হবখালি ইউনিয়ন, পশ্চিমে- চন্ডিবরপুর ইউনিয়ন ও নড়াইল পৌরসভা, দক্ষিণে- নড়াইল পৌরসভা ও মুলিয়া ইউনিয়ন, পশ্চিমে- তুলারামপুর ইউনিয়ন ও মাইজপাড়া ইউনিয়ন নড়াইল সদর নড়াইল অবস্থিত। এই ইউনিয়নের আয়তন ১৮.৮০ বর্গ কি.মি.।
প্রশাসনিক এলাকা
শাহাবাদ ইউনিয়নটি তেরটি গ্রামের সমান্বয় গঠিত; এগুলো হলোঃ সরসপুর, চরবিলা, ধোন্দা, ময়েনখোলা, তুজরডাঙ্গা, দলজিৎপুর, নারায়নপুর, গোপিকান্তপুর, সদানন্দকাঠি, দত্তপটি, আলোকদিয়া, চাঁদপুর, বিষ্ণুপুর।
শিক্ষা
শাহাবাদ ইউনিয়নে মোট শিক্ষার হারঃ৬০.৫২%
মুজাম্মিল হুসাইন কাপাদিয়া
মুজাম্মিল হুসাইন কাপাদিয়া (১৯৬১ – ২০২১) ছিলেন একজন পাকিস্তানি ইসলামি পণ্ডিত, শিক্ষাবিদ এবং ইকরা রোজাতুল আতফাল ট্রাস্টের প্রতিষ্ঠাতা সদস্য।
শিক্ষা
তিনি ১৯৮১ সালে জামিয়া উলুমুল ইসলামিয়া থেকে স্নাতক পাশ করেন। তিনি ওয়ালি হাসান টঙ্কির তত্ত্বাবধানে ইসলামি আইনশাস্ত্রে বিশেষজ্ঞ হয়ে মুফতির সনদও লাভ করেন। তিনি মক্কার উম্মুল কুরা বিশ্ববিদ্যালয়ে ধর্মীয় নীতি বিষয়ে পাঁচ বছর অধ্যয়ন করেন।
মৃত্যু
তিনি ২০২১ সালের ফেব্রুয়ারিতে মারা যান। বিন্নুরী টাউনের জামিয়া উলুমুল ইসলামিয়া বিশ্ববিদ্যালয় এবং তার শিক্ষক মুহাম্মদ রফিক তার জানাজা পড়ান, যাতে হাজার হাজার আলেম-ছাত্র ও মানুষ অংশ নেন। আব্দুর রাজ্জাক ইস্কান্দার, সৈয়দ সুলাইমান ইউসুফ বিন্নুরী, আনোয়ারুল হক হাক্কানি, খালিদ মাহমুদ, মুহাম্মদ হানিফ জলন্ধরি, আজিজুর রহমান রহমানি মাওলানা, ইমদাদুল্লাহ ইউসুফজাই, হক নওয়াজ এবং অন্যান্য আলেমগণ তার জানাজায় অংশ নেন। তাকে মেওয়া শাহ কবরস্থানে দাফন করা হয়।
দেওঘর বিমানবন্দর
অটল বিহারী বাজপেয়ী আন্তর্জাতিক বিমানবন্দর ভারতের ঝাড়খণ্ড রাজ্যের দেওঘরে অবস্থিত। বিমানবন্দরটি ৬৫৪ একর জুড়ে বিস্তৃত। বিমানবন্দরটি থেকে এয়ারবাস এ৩২০ বা এর সমতুল্য বিমান পরিচালনা করতে সংস্কার করা হচ্ছে। প্রধানমন্ত্রী নরেন্দ্র মোদী ২০১৮ সালের ২৫ মে ঝাড়খণ্ডে বিমানবন্দরটির উন্নয়নের ভিত্তিপ্রস্তর স্থাপন করেন।
ইতিহাস
ঝাড়খণ্ড সরকার এই বিমানবন্দরের উন্নয়ন ঘটাতে এবং রাজ্যে ধর্মীয় পর্যটন প্রচারের জন্য ২০১৩ সালে ভারতের বিমানবন্দর কর্তৃপক্ষের (এএআই) সাথে সমঝোতা স্মারক স্বাক্ষর করে। পরবর্তীকালে সরকার এয়ারবাস এ-৩২০ বিভাগের বিমানের বেসামরিক ব্যবহারের জন্য বিমানবন্দরের উন্নয়ন ঘটাতে ২০১৭ সালের মার্চ মাসে এএআই ও ডিআরডিও-এর সাথে একটি ত্রিপক্ষীয় সমঝোতা স্মারক স্বাক্ষর করে।
২০১৮ সালের জানুয়ারি মাসে বিমানবন্দরে নির্মাণ কাজ শুরু হয়। থাম্ব|বাম|150px|অটল বিহারী বাজপেয়ী আন্তর্জাতিক বিমানবন্দর পরিদর্শনকালে বেসামরিক বিমান পরিবহন মন্ত্রী হরদীপ সিং পুরি। নাগরিক বিমান পরিবহন মন্ত্রী হরদীপ সিংহ পুরী ২০২০ সালের সেপ্টেম্বর মাসে বিমানবন্দরটি পরিদর্শন করেন এবং জানান যে ঝাড়খণ্ডের ‘অটল বিহারী বাজপেয়ী আন্তর্জাতিক বিমানবন্দর’ থেকে নভেম্বর মাসের (২০২০ সাল) প্রথম সপ্তাহে বিমান চলাচল শুরু হবে।
টার্মিনাল
বিমানবন্দরের টার্মিনাল প্রতি ঘণ্টা ২০০ জন যাত্রী পরিচালনা করতে সক্ষম এবং টার্মিনাল ভবনের আয়তন ৪,০০০ বর্গমিটার। টার্মিনাল ভবনে ছয়টি চেক-ইন কাউন্টার এবং দুটি আগমন বেল্ট রয়েছে, যেগুলি ব্যস্ত সময়ে ২০০ জন যাত্রী পরিচালনা করতে সক্ষম।
টার্মিনাল ভবনের নকশাটি বৈদ্যনাথ মন্দিরের কাঠামো থেকে অনুপ্রাণিত এবং বিমানবন্দরের অভ্যন্তরে আদিবাসী শিল্প, হস্তশিল্প এবং স্থানীয় পর্যটন স্থানগুলির চিত্রকর্ম রয়েছে।
রানওয়ে
সংস্কারের মাধ্যমে বিদ্যমান রানওয়েটি ২,৫০০ মিটার পর্যন্ত বাড়ানো হয়। এছাড়া রানওয়ের সাথে দুটি এ৩২০ বিমান ধারণ ক্ষমতাযুক্ত অ্যাপ্রোন, ট্যাক্সিওয়ে ও একটি বিচ্ছিন্ন বে রয়েছে। একটি মোবাইল এয়ার ট্রাফিক কন্ট্রোল রয়েছে বিমানবন্দরে।
অভিজিৎ (তারা)
অভিজিৎ (/ˈpɜːrsiəs, -sjuːs/; গ্রিক: Περσεύς) (ভেগা; আলফা লাইরী) আকাশের পঞ্চম উজ্জ্বল তারা। এটি বীণামণ্ডলীয় প্রথম তারা এবং উত্তর মহাকাশ গোলকের মধ্যে স্বাতী তারার পরেই দ্বিতীয় উজ্জ্বল তারকা। পৃথিবী থেকে অভিজিৎ তারার দুরত্ব প্রায় ২৫ আলোকবর্ষ। খৃষ্টপূর্ব ১২,০০০ সালের দিকে এটাই ছিল পৃথিবীর ধ্রুবতারা এবং আরও প্রায় ১৩,৭২৭ বছর পর আবার একই অবস্থায় উপনীত হবে। এ সময় এর বিষুব লম্ব (Declination ) হবে +৮৬°১৪'। তারাদের বর্ণালি নথিভুক্ত করার দিক দিয়ে এই তারার অবস্থান প্রথমে আর সূর্যের পরে এটাই কোনো তারকা যার ছবি তোলা হয়েছিল। লম্বন পরিমাপ পদ্ধতিতে যেসব তারার দূরত্ব পরিমাপ করা হয়েছিল অভিজিৎ নক্ষত্রটি তাদের অন্যতম। তারকাটি এর বিষুব অঞ্চলে প্রতি সেকেন্ডে ২৭৪ কি.মি. বেগ নিয়ে অতি দ্রুত আবর্তন করছে।
মাসুদ জানি
মাসুদ জানি ১২৪৭-১২৫১ খ্রিস্টাব্দ পর্যন্ত বাংলার গভর্নর ছিলেন।
অভিজিৎ (তারা)
সুর্যের তুলনায় অভিজিৎ তারার বয়স প্রায় দশ ভাগ এর এক ভাগ হলেও সুর্যের মতই এটিও বর্তমানে এর জীবদ্দশার মাঝামাঝি সময়-এ অবস্থান করছে।
মাসুদ জানি
জীবন
১২৪৭ সালে বিদ্রোহী তুঘলক তামর খানের মৃত্যুর পর মাসুদ জানি বাংলার গভর্নর নিযুক্ত হন। তিনি প্রদেশের পুরাতন রাজধানী লখনৌতিতে একটি ওড়িয়া গ্যারিসনকে পরাজিত করার পর মালিক আল-মুলুক উশ-শার্ক (পূর্বের রাজাদের রাজা) উপাধি গ্রহণ করেন, কিন্তু তার সৈন্যদের মধ্যে বিদ্রোহ এবং তামর খানের অনুগতরা তাকে এই বিজয়কে একত্রিত করতে বাধা দেয়। ১২৪৯ সালে তিনি পুরাতন মালদার গঙ্গারামপুরে একটি পবিত্র ভবন সংস্কার করেন যা মূলত সুলতান ইলতুতমিশ শাসনামলে নির্মিত হয়েছিল। শিলালিপিতে জানিকে উল্লেখ করা হয়েছে "মহান রাজা, জালাল আল-হাক্কাদ ওয়াদ-দিন, পূর্বের রাজা মাসুদ শাহ জানি"। (ملك المعظم جلال الحق والدين ملك الملوك الشرق مسعود شاه جاني)।
পূর্ব গঙ্গা সাম্রাজ্যের রাজা নরসিংহ দেবের বিরুদ্ধে চার বছরের অসফল যুদ্ধের পর ১২৫১ সালে আরো দক্ষ মালিক ইখতিয়ারুদ্দিন ইয়ুজবাকের পক্ষে মাসুদ জানিকে পদ থেকে অপসারণ করা হয়।
ভেগা অভিযান
thumb|ভেগা অভিযানের বর্ণনামূলক পোস্টার। ভেগা অভিযান হ্যালির ধূমকেতু ও শুক্রগ্রহ সম্বন্ধে তথ্য আহরণের জন্য একটি সোভিয়েত মহাকাশ অভিযান ছিল। ভেগা হল ভেনেরা (রুশ ভাষায় শুক্রগ্রহের নাম) ও গ্যালি-র (রুশ ভাষায় হ্যালির ধূমকেতুর নাম) সংকুচিত রূপ। দুইটি জনশূন্য মহাকাশযান ভেগা ১ ও ২ ১৯৮৪-র ডিসেম্বরে উৎক্ষেপণ করা হয়।
এলিজাবেথ ড্যাভেনপোর্ট
এলিজাবেথ ড্যাভেনপোর্ট (জন্ম ১লা অক্টোবর, ১৯৮৩) একজন প্রাক্তন ভারতীয় মল্লক্রীড়াবিদ| তিনি বর্শানিক্ষেপে ১৯৫৮ সালের টোকিও এশিয়ান গেমসে রৌপ্য পদক এবং ১৯৬২ সালের জাকার্তা এশিয়ান গেমসে ব্রোঞ্জ পদক জিতেছিলেন।
ভারতীয় প্রযুক্তিবিদ্যা প্রতিষ্ঠান গান্ধীনগর
ইন্ডিয়ান ইনস্টিটিউট অফ টেকনোলজি গান্ধীনগর বা ভারতীয় প্রযুক্তিবিদ্যা প্রতিষ্ঠান গান্ধীনগর (আইআইটি গান্ধীনগর বা আইআইটিজিএন নামে পরিচিত) হল ভারতের গুজরাত রাজ্যের রাজধানী গান্ধীনগরে অবস্থিত একটি প্রকৌশলী শিক্ষা প্রতিষ্ঠান। ভারত সরকার কর্তৃক প্রতিষ্ঠানটিকে জাতীয় গুরুত্বপূর্ণ একটি শিক্ষা প্রতিষ্ঠান হিসাবে ঘোষণা করা হয়েছে।
ইতিহাস
আইআইটি গান্ধীনগর ২০০৮ সালে মানব সম্পদ উন্নয়ন মন্ত্রক দ্বারা ঘোষিত আটটি ভারতীয় প্রযুক্তিবিদ্যা প্রতিষ্ঠান (আইআইটি) এর মধ্যে একটি। ইন্ডিয়ান ইনস্টিটিউট অফ টেকনোলজি বোম্বাই দ্বারা পরিচালিত চন্দখেদা অঞ্চলের বিশ্বকর্মা সরকারি প্রকৌশল মহাবিদ্যালয় এর একটি অস্থায়ী ক্যাম্পাসে এই প্রতিষ্ঠানটি কাজ শুরু করে। ছাত্রদের প্রথম দলটি তিনটি কার্যক্রমের জন্য ভর্তি করা হয়েছিলঃ কেমিক্যাল ইঞ্জিনিয়ারিং, মেকানিক্যাল ইঞ্জিনিয়ারিং এবং ইলেকট্রিক্যাল ইঞ্জিনিয়ারিং।
আইআইটিজিএনকে ইনস্টিটিউট অফ টেকনোলজি (সংশোধনী) আইন, ২০১১ এর অন্তর্ভুক্ত করা হয়। এই আইনটি ২৪শে মার্চ ২০১১ সালে লোকসভায় এবং ৩০শে এপ্রিল ২০১২ সালে রাজ্যসভার গৃহীত হয়।
গভর্নরদের বোর্ড
শিক্ষা প্রতিষ্ঠানটি একটি পরিচালনা পর্ষদ দ্বারা পরিচালিত হয়। বোর্ডে শিক্ষাবিদ, গবেষক, নেতৃস্থানীয় শিল্পপতি এবং প্রশাসকেরা রয়েছেন। রঘুনাথ অনন্ত মাশেলকর আইআইটিজিএন -এর পরিচালনা পর্ষদের প্রথম সভাপতি ছিলেন। বলদেব রাজ বর্তমান সভাপতি হিসাবে কাজ করছেন।
প্রধান অ্যাকাডেমিক কর্মকর্তারা
প্রতিষ্ঠানটির প্রধান কর্মকর্তা হলেন পরিচালক এবং সাহায্যকারীরা হলেন শিক্ষা বিষয়ক, ছাত্র বিষয়ক, অনুষদ বিষয়ক, গবেষণা বিষয়ক বিভাগীয় অধ্যক্ষদের সমন্বয়কারীরা। বর্তমানে অধ্যক্ষ সুধীর কুমার জৈন পরিচালক হিসেবে প্রতিষ্ঠানটিতে অধ্যাপনা করছেন। তিনি আইআইটি কানপুর থেকে এসেছেন বিশেষ প্রতিনিধি হিসাবে। অধ্যাপক জৈন ভারতের অন্যতম ভূমিকম্প প্রকৌশলী। তিনি আইআইটিকে তে ভূমিকম্প প্রকৌশলের জাতীয় তথ্য কেন্দ্র (এনআইসিইএ) গড়ে তুলেছেন এবং ভারত সরকারের সহায়তায় ভূমিকম্প প্রকৌশল শিক্ষাকে (এনপিইইই) জাতীয় কর্মসূচীর জন্য তৈরী করেছেন। তিনি ইন্টারন্যাশনাল এসোসিয়েশন ফর আর্থকোয়েক ইঞ্জিনিয়ারিং- এর প্রেসিডেন্ট নির্বাচিত হয়েছেন।
ব্যবসা উদ্যান
ব্যবসা উদ্যান বা অফিস পার্ক হলো ভূমির এমন একটি এলাকা যেখানে অনেকগুলি অফিস ভবন একত্রিত হয়েছে।
বিশকাকুনী ইউনিয়ন
শিক্ষা
শিক্ষার হার : ৩৩%
ব্যবসা উদ্যান
ব্যবসা উদ্যানগুলো প্রায়শঃই শহরতলি এলাকায় গড়ে তোলা হয় যেখানে ভূমির মূল্য এবং ভব নির্মান ব্যয় তুলনামূলক কম। সহজে গমনের জন্য এগুলো সড়কপথের নিকটে বা প্রধান সড়কের কাছাকাছি এলাকায় গড়ে ওঠে।
বিশকাকুনী ইউনিয়ন
শিক্ষা
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান- মোঃ আমজাদ হোসেন
নওয়াজ দেওবন্দি
মোহাম্মদ নওয়াজ খান (সাধারণত নওয়াজ দেওবন্দি নামে পরিচিত; জন্ম ১৬ জুলাই ১৯৫৬) একজন ভারতীয় উর্দু ভাষার কবি। তিনি একজন গজল লেখকও, বিখ্যাত গজল গায়ক জগজিৎ সিং তার লেখা বেশ কয়েকটি গজল গেয়েছেন।
কৃতিত্ব
নওয়াজ দেওবন্দি ভারতের বিভিন্ন শহরে ৫০০০ টিরও বেশি কাব্যিক সম্মেলন (মাহফিল) এবং কবি সম্মেলনে অংশ নিয়েছেন। এছাড়াও তিনি মার্কিন যুক্তরাষ্ট্র, যুক্তরাজ্য, সংযুক্ত আরব আমিরাত, অস্ট্রেলিয়া, কানাডা, সিঙ্গাপুর, সৌদি আরব, কুয়েত, কাতার, বাহরাইন, ওমান এবং পাকিস্তানসহ বিভিন্ন দেশে ভ্রমণ করেছেন।
লাইবেরিয়ার ভাষা
ইংরেজি ভাষা লাইবেরিয়ার সরকারি ভাষা। লাইবেরিয়ার প্রায় অর্ধেক লোক ইংরেজি-ভিত্তিক একটি পিজিন ভাষাতে কথা বলেন, যার নাম লাইবেরীয় ইংরেজি ভাষা। এছাড়াও লাইবেরিয়াতে প্রায় ৩০টি ভাষা প্রচলিত। এদের মধ্যে ক্রু ভাষা এবং ক্‌পেলে ভাষা উল্লেখযোগ্য।
নওদা বুরুজ
অবস্থান
চাঁপাই নবাবগঞ্জের ২৮ মাইল পশ্চিমে অবস্থিত বিখ্যাত বাণিজ্য কেন্দ্র রহনপুর। পাশ দিয়ে বয়ে গেছে ক্ষুদ্র অথব খরস্রোতা নদী পুনর্ভবা। মহানন্দা ও পুনর্ভবার মিলনস্থল এর নিকটেই নওদা বুরুজ এর অবস্থান। রহনপুর রেল স্টেশনের ঠিক উত্তরে এক কিলোমিটার গেলেই বেশ কিছু উঁচু একটি ঢিবি নজরে পড়ে। গোমস্তাপুর উপজেলা থেকে প্রায় ৬-৭ কিলোমিটার দূরে নওদা নামক স্থানে এটি অবস্থিত। খালি চোখে দেখলে মনে হবে একটি বিশাল ঢিবি। কিন্তু অনুসন্ধানী চোখে দেখলে মনে হবে তমাশাচ্ছন্ন ইতিহাসের কালো মেঘে স্থানটি ঢাকা।
ইতিহাস
রাজা লক্ষন সেনের আমলে রহনপুর বাণিজ্য নগরী হিসেবে জনপ্রিয়তা লাভ করে। বাণিজ্যিক কারণে রহনপুরেই তিনি গড়ে তোলেন সুরম্য অট্টালিকা। ষাঁড়বুরুজ নামে খ্যাত এই বিলীন অট্টালিকাটির প্রকৃত নাম শাহ্বুরুজ। শাহ্ শব্দের অর্থ বাদশা আর বুরুজ শব্দের অর্থ অট্টালিকা বা বালাখানা। যা পরবর্তীতে লোকমুখে ষাঁড়বুরুজ নামে খ্যাতি লাভ করে।
বাংলা বিজয়ী ইখতিয়ার উদ্দিন মুহম্মদ বিন বখতিয়ার খলজী এ পথে বাংলায় আগমন করেন এবং এ স্থানে কিছু সময় অবস্থান করেন। ইতিহাসে পরিচিত নদীয়া অঞ্চলটি এ স্থাপনাগুলির অঞ্চলের পাশেই অবস্থিত। যা পরবর্তীতে নওদা নামে পরিচিতি লাভ করে। বখতিয়ার খলজীর আগমনের সংবাদে ভীত সন্ত্রস্ত হয়ে রাজা লক্ষন সেন এ স্থান থেকে নদী পথে পলায়ন করেন। সেই থেকে এটি নওদা বুরুজ নামেও পরিচিত।
নওদা বুরুজের চতুষ্পার্শ্বেই শুধু নয়, গোটা রহনপুর এলাকাতেই প্রাচীনত্ব ও নগর সুলভ চিন্‌হ বিরাজমান। কোন কোন ইতিহাস অনুসন্ধানী রহনপুরে প্রাক মুসলিম যুগের উন্নত নগরীর অবস্থানের উল্লেখ করেছেন।
ভেনেরা
ভেনেরা রাশিয়ান ভাষায় (Russian: Венера, উচ্চারণ, [vʲɪˈnʲɛrə]) হল শুক্রগ্রহ থেকে তথ্য সংগ্রহের জন্য সোভিয়েত নির্মিত মহাকাশযানের সিরিজ। ১৯৬১ থেকে ১৯৮৪ সাল পর্যন্ত এই সিরিজির নভোযান তথ্য সংগ্রহের কাজে নিয়োজিত ছিল। ভেনেরা হল ভেনাস বা শুক্র গ্রহের রাশিয়ান নাম।
লেসোথোর ভাষা
সোথো ভাষা (সেসোথো ভাষা) এবং ইংরেজি ভাষা লেসোথোর সরকারি ভাষা। এখানকার প্রায় ৮৫% লোক সোথো ভাষাতে কথা বলেন। বাকীরা জুলু ভাষায় কথা বলেন। আন্তর্জাতিক কাজকর্মে ইংরেজি ভাষা ব্যবহার করা হয়।
এশিয়ান টিভি
এশিয়ান টিভি হলো এশিয়ান গ্রুপের মালিকানাধীন উপগ্রহ-ভিত্তিক বাংলা ভাষার টেলিভিশন চ্যানেল। এটি সাধারণ বিনোদনমূলক অনুষ্ঠান সম্প্রচার করে।
ইতিহাস
এশিয়ান টিভি শিল্পপতি হারুন-উর-রশিদ তার এশিয়ান গ্রুপ অব ইন্ডাস্ট্রিজের অংশ হিসাবে প্রতিষ্ঠা করেন, যার মধ্যে এশিয়ান রেডিও, এশিয়ান টেক্সটাইল, এশিয়ান ফ্যাব্রিকস এবং এশিয়ান ইয়ার ডাইংও অন্তর্ভুক্ত ছিল। চ্যানেলটি ২০১০ সালে বাংলাদেশ সরকার থেকে লাইসেন্স পায়। অনেক মান পরীক্ষামূলক সম্প্রচারের পর ১৮ জানুয়ারি ২০১৩ সালে চ্যানেলটি পূর্ণাঙ্গ সম্প্রচারে আসে। বঙ্গবন্ধু আন্তর্জাতিক সম্মেলন কেন্দ্রের হল অব ফেম এ আয়োজিত উদ্বোধনী অনুষ্ঠানে এশিয়ান টিভি'র উদ্বোধন করা হয়।
স্ট্যানিস্লাভস্কি রাশিয়ান থিয়েটার (ইয়েরেভান)
সরকারী নাম অনুযায়ী কনস্ট্যান্টিন স্ট্যানিস্লাভস্কির নামে নামকরণ করা রাশিয়ান নাট্য থিয়েটার (Կոնստանտին Ստանիսլավսկու անվան ռուսական պետական դրամատիկական թատրոն), সাধারণত স্ট্যানিস্লাভস্কি রাশিয়ান থিয়েটার নামে পরিচিত, একটি রাষ্ট্রীয় থিয়েটার।আর্মেনিয়ার রাজধানী ইয়েরেভান এর সেন্ট্রাল কেনট্রন জেলার, অবভহান স্ট্রিটে চার্লস অজনারউর স্কয়ারের পাশে অবস্থিত। এটি ১৯৩৭ সালে খোলা হয় এবং ১৯৩৮ সাল থেকে রাশিয়ান অভিনেত্রী এবং থিয়েটার পরিচালক কনস্ট্যান্টিন স্ট্যানিসালভস্কি এর নামে নামকরণ করা হয়। ১৯৬৫ সাল থেকে এই থিয়েটারের পরিচালক হলেন কজান্ডার গ্রেগরিয়ান।
একটি ধ্বংসাত্মক রাশিয়ান গির্জার জায়গায় স্ট্যানিস্লাভস্কি রাশিয়ান থিয়েটার গড়ে উঠেছে।
হিন্দু মন্দির ও সাংস্কৃতিক কেন্দ্র, বার্মিংহাম
হিন্দু মন্দির ও সাংস্কৃতিক কেন্দ্র, বার্মিংহাম মার্কিন যুক্তরাষ্ট্রের আলাবামার পেলহামে অবস্থিত একটি হিন্দু মন্দির। এই মন্দির বার্মিংহাম মেট্রোপলিটন অঞ্চলের হিন্দু জনগোষ্ঠীর উপাসনালয়।
স্বপ্নলোক
স্বপ্নলোক হলো একটি সম্প্রদায় বা সমাজ যেটি উচ্চমাত্রায় কাঙ্ক্ষিত বা পরিপূর্ণ বৈশিষ্ট্যের অধিকারী। একে স্বপ্নরাজ্য, স্বপ্নপুরী, কল্পলোক, কল্পরাজ্য, কল্পস্বর্গ, কল্পভুবন ইত্যাদি সমার্থক শব্দেও ডাকা হতে পারে।
সহজ কথায় স্বপ্নলোক বলতে এমন সব চিন্তাচেতনা বা ধ্যানধারণাকে নোঝাঊ যা শুধু কল্পনা বা স্বপ্নেই সম্ভব, বাস্তবে একেবারেই অসম্ভব। স্বপ্নলোকের ইংরেজি পরিভাষা হল "ইউটোপিয়া"। টমাস মুর ১৫১৬ খ্রিষ্টাব্দে তার ইউটোপিয়া নামক বইয়ের জন্য সর্বপ্রথম এই নামটি গ্রিক থেকে উদ্ভাবন করেন। এখানে আটলান্টিক মহাসাগরের একটি কাল্পনিক দ্বীপ সম্প্রদায়ের বর্ণনা দেয়া হয়।
স্বপ্নলোকের বিপরীত ধারণাটি হল দুঃস্বপ্নলোক।
ইংরেজি পরিভাষার ব্যুৎপত্তি
"ইউটোপিয়া" শব্দটি দিয়ে মূলত কল্পলৌকিক আদর্শ স্থান। এর মাধ্যমে বোঝানো হয় কোনও উপন্যাস বা দার্শনিক চিন্তাভাবনাসম্পন্ন কোনও রচনাকে যেখানে একটি আদর্শ স্থান বা কল্পলোকের বিবরণ দেয়া হয়। মূল গ্রিক শব্দ:eutopos অর্থ সুরম্য স্থান। এটিকে কল্পভুবন বা কল্পস্বর্গও বলা হয়। আধুনিককালে ইউটোপিয়া বলতে সেই শ্রেণির কথাসাহিত্য বুঝি যা একটি আদর্শ রাষ্ট্র ও জীবনব্যবস্থার চিত্র তুলে ধরে। এর সর্বশ্রেষ্ঠ দৃষ্টান্ত সম্ভবত প্লেটোর রিপাবলিক। পরবর্তীকালের এই প্রকারের রচনায় কখনো কখনো নিছক স্বপ্নকল্পনা প্রশ্রয় পেয়েছে, কখনো কখনো ভবিষ্যতে সামাজিক ও প্রযুক্তিগত উন্নতির মধ্য দিয়ে নতুন জীবনে যে-উত্তরণ বাস্তবসম্মতভাবে আকাঙ্ক্ষিত তার রূপরেখা আঁকা হয়েছে। এইসব গ্রন্থের মধ্যে রয়েছে ফ্রান্সিস বেকনের নিউ আটলান্টিস, এডওয়ার্ড বেলামির লুকিং ব্যাকওয়ার্ড, উইলিয়াম মরিসের নিউজ ফ্রম নোহোয়্যার এবং জেমস হিল্টনের লস্ট হরাইজন।
চন্ডিবরপুর ইউনিয়ন
চন্ডিবরপুর ইউনিয়ন বাংলাদেশের নড়াইল সদর উপজেলার একটি ইউনিয়ন। ইউনিয়নটি ১৯৪৬ খ্রিঃ স্থাপিত হয়।
দুরা আল-কার
দুরা আল-কার ( دورا القرع ) বা দুরা আল-কারিয়া হল মধ্য পশ্চিম তীরের একটি ফিলিস্তিনি শহর, রামাল্লা এবং আল-বিরহ গভর্নরেটের অংশ। ফিলিস্তিনি সেন্ট্রাল পরিসংখ্যান ব্যুরো মতে, ২০০৭ সালে দুরা আল-কার ২৮৯৭ জন বাসিন্দা ছিল।
চন্ডিবরপুর ইউনিয়ন
অবস্থান ও আয়তন
চন্ডিবরপুর ইউনিয়ন নড়াইল জেলা শহর থেকে ১১.০০ কিঃ মিঃ পূর্বে, নড়াইল-যশোর সড়কের উত্তরে এবং চিত্রা নদীর দক্ষীণ তীরে অবস্থিত। এই ইউনিয়নটির উত্তরে- নড়াইল সদর উপজেলার- হবখালি ইউনিয়ন ও লোহাগড়া উপজেলার- নলদী ইউনিয়ন, পূর্বে লোহাগড়া উপজেলার- নয়োগ্রাম ইউনিয়ন ও দক্ষিণ-পূর্বে- লোহাগড়া উপজেলার- কাশিপুর ইউনিয়ন। দক্ষিণে- আউড়িয়া ইউনিয়ন  দক্ষিণ-পশ্চিমে- নড়াইল পৌরসভা পশ্চিমে- শাহাবাদ ইউনিয়ন নড়াইল সদর উপজেলা নড়াইল অবস্থিত। এই ইউনিয়নের আয়তন ১৭.৩৯ বর্গ কি.মি.।
দুরা আল-কার
শহরের মোট ভূমির পরিমাণ ৪০১৬ ডুনাম, যার মধ্যে ২৮৯১ ডুনাম ইসরায়েল দ্বারা বরাদ্দ করা হয়েছে, যার বেশিরভাগই একটি বাই-পাস রাস্তা নির্মাণের উদ্দেশ্যে করা হয়েছে। দুরা আল-কার গ্রাম পরিষদের মতে, বাজেয়াপ্তকরণের দ্বারা ১৪২টি পরিবার সরাসরি ক্ষতিগ্রস্ত হয়েছে। অথচ শহরের জনসংখ্যার ৫৮% আয়ের প্রধান উৎস হিসাবে এই জমিগুলির উপর নির্ভরশীল ছিল।
চন্ডিবরপুর ইউনিয়ন
প্রশাসনিক এলাকা
চন্ডিবরপুর ইউনিয়নটি তেইশটি গ্রামের সমান্বয়ে গঠিত; এগুলো হলোঃ রতডাঙ্গা, গন্ধর্ব্য খালী, ফুলবাড়ী, শংকরপুর, আমবাড়ীয়া, ধুড়িয়া, চালিতাতলা, কুরুলিয়া, চন্ডিবরপুর, রাজাপুর, বাধাল, জঙ্গল গ্রাম, নূর মোহাম্মদ নগর, পাইকমারী, গোয়াল বাথান, সিবানন্দপুর, নাওরা, চাকুলিয়া, নিধিখোলা, ফেদী (আলীগঞ্জ), বাজে সিবানন্দপুর, বাগশ্রীরামপুর, ভুমুরদিয়া।
দুরা আল-কার
অবস্থান
দুরা এল কার রামাল্লার উত্তর-পূর্বে অবস্থিত। এর সীমান্তে রয়েছে- পূর্বে আইন ইয়াবুরদ, উত্তরে আইন সিনভিয়া, পশ্চিমে জিপনা, আল-জালাজুন ক্যাম্প এবং সুরদা, আর দক্ষিণে আল-বিরহ।
চন্ডিবরপুর ইউনিয়ন
শিক্ষা
চন্ডিবরপুর ইউনিয়নে মোট শিক্ষার হারঃ ৫৫%
দুরা আল-কার
ইতিহাস
গ্রামে রোমান এবং রোমান/ বাইজান্টাইন যুগের পোটশার্ড পাওয়া গেছে।
চন্ডিবরপুর ইউনিয়ন
শিক্ষা
শিক্ষা প্রতিষ্ঠান রয়েছে-
দুরা আল-কার
অটোমান যুগ
উসমানীয় যুগের প্রথম দিকের পোটশার্ড এখানে পাওয়া গেছে।
চন্ডিবরপুর ইউনিয়ন
উল্লেখযোগ্য ব্যক্তি
বীরশ্রেষ্ঠ নূর মোহাম্মদ শেখ
আগিয়া ইউনিয়ন
আগিয়া ইউনিয়ন বাংলাদেশের ময়মনসিংহ বিভাগের নেত্রকোণা জেলার পূর্বধলা উপজেলার অন্তর্গত একটি।
দুরা আল-কার
অটোমান যুগ
১৮৩৮ সালে, এটি জেরুজালেমের উত্তরে বেনি হারিত জেলার একটি মুসলিম গ্রাম ছিল, পরে একে দুরাহ হিসাবে উল্লেখ করা হয়।
আগিয়া ইউনিয়ন
প্রশাসনিক এলাকা
গ্রাম সমূহ
দুরা আল-কার
অটোমান যুগ
১৮৬৩ সালে ভিক্টর গুয়েরিন দেখতে পান যে, গ্রামে ২৫০ জন বাসিন্দা রয়েছে। তিনি আরও বর্ণনা করেছেন যে, পুরানো ওকগুলি প্রাচীন ঝরনার জন্য ছায়াযুক্ত, যেগুলি মাঠে সেচের জন্য ব্যবহৃত হত। গ্রামের বেশ কিছু বাড়ি প্রাচীন পাথর দিয়ে আংশিকভাবে নির্মাণ করা হয়েছিল, অন্তত। ১৮৭০ সালের একটি অটোমান গ্রামের তালিকায় দেখা গেছে যে, গ্রামের জনসংখ্যা ২২টি বাড়িতে ছিল ১২০ জন, যদিও জনসংখ্যার সংখ্যা শুধুমাত্র পুরুষদের অন্তর্ভুক্ত।
আগিয়া ইউনিয়ন
শিক্ষা
শিক্ষার হার :
দুরা আল-কার
অটোমান যুগ
১৮৮২ সালে, পিইএফ এর ওয়েস্টার্ন প্যালেস্টাইনের জরিপ (এসডব্লিউপি) দুরাহকে "একটি উপত্যকার পাশে একটি ছোট গ্রাম হিসাবে বর্ণনা করে যার দক্ষিণে ঝর্ণা এবং জলপাই গাছ রয়েছ্"। ১ে৯০৭ সালে, এটিকে "ছোট, স্বাস্থ্যসম্মতভাবে অবস্থিত মুসলিম গ্রাম হিসাবে বর্ণনা করা হয়েছিল। জিফনা খ্রিস্টানদের সাথে শান্তিপূর্ণ সম্পর্কের জন্য এর বাসিন্দাদের সুনাম রয়েছে। দুরাহের লোকেরা অনেক সবজি চাষ করে।"
আগিয়া ইউনিয়ন
শিক্ষা
শিক্ষা প্রতিষ্ঠান
দুরা আল-কার
অটোমান যুগ
১৮৯৬ সালে দুরা এল-কারার জনসংখ্যা প্রায় ২৪৬ জন বলে অনুমান করা হয়েছিল।
ব্রিটিশ ম্যান্ডেট যুগ
ফিলিস্তিনে ব্রিটিশ ম্যান্ডেট কর্তৃপক্ষ দ্বারা পরিচালিত ১৯২২ সালের আদমশুমারিতে, দুরা এল কারে'র জনসংখ্যা ছিল ১৯১ জন, সবাইমুসলিম। ১৯৩১ সালের আদমশুমারিতে বেড়ে ৩০৩ জন হয়। এখনও সবাই মুসলিম, মোট বাড়ি ৭১টি।
১৯৪৫ সালের পরিসংখ্যানে জনসংখ্যা ছিল ৩৭০ জন, সবাই মুসলমান। একটি সরকারি ভূমি ও জনসংখ্যা জরিপ অনুসারে মোট ভূমি এলাকা ছিল ৪১৬৬ ডুনাম। এর মধ্যে ১৭৬২ ডুনাম আবাদ এবং সেচযোগ্য জমির জন্য বরাদ্দ করা হয়েছিল, ১২৫৩ ডুনাম শস্যের জন্য এবং ১৮ ডুনামকে গৃহ নির্মাণ এলাকা হিসাবে শ্রেণীবদ্ধ করা হয়েছিল।
জর্ডান যুগ
১৯৬১ সালের জর্ডানের আদমশুমারি দুরা আল-কার-এ ৫৭৬ জন বাসিন্দাকে খুঁজে পেয়েছে।
১৯৬৭ সালের পর
১৯৬৭ সালে ছয় দিনের যুদ্ধের পর থেকে দুরা আল-কার' ইসরায়েলি দখলে রয়েছে।
অংশচ্ছেদ (ভাষাবিজ্ঞান)
থাম্ব|273x273পিক্সেল|ভাষাবিজ্ঞান অংশচ্ছেদ শব্দ তৈরির অন্যতম একটি মাধ্যম অংশচ্ছেদ হল কথ্যভাষায় কোন শব্দ বা শব্দযুগল পুরোপুরি উচ্চারণ না করে সামনের বা পেছনের কিছু অংশ বাদ দিয়ে ফেলা।  যেমনঃ পাকিস্তানি সেনা = পাক সেনা।
দুরা আল-কার
১৯৬৭ সালের পর
১৯৯৫ সালের চুক্তির পর, গ্রামের মোট এলাকার ২৩.৩% এলাকা বি জমি হিসাবে শ্রেণীবদ্ধ করা হয়েছে, বাকি ৭৬.৭% এলাকা সি হিসাবে শ্রেণীবদ্ধ করা হয়েছে। ইসরায়েল বেইত এল ইসরায়েলি বসতি নির্মাণের জন্য ৬৮০ ডুনম গ্রামের জমি " বাজেয়াপ্ত " করে।
১৪ আগস্ট, ১৯৯৫-এ, ২৪ বছর বয়সী ফিলিস্তিনি ব্যক্তি খায়ের আবদেল হাফিদ কাসেম, বেইট এল থেকে একজন ইসরায়েলি বসতি স্থাপনকারীর গুলিতে নিহত হন এবং অনেক লোককে গ্রেপ্তার করা হয়, যখন তিনি এবং দুরা আল-কারের প্রায় ১০০ জন বাসিন্দা গ্রামের বাইরে ইসরায়েলি ক্যানভাস আশ্রয়কেন্দ্র এবং সিন্ডার-ব্লক বিল্ডিংগুলি ভেঙে বসতি স্থাপনকারীদের তাড়ানোর চেষ্টা করছিল।
সুদানের ভাষা
আরবি ভাষা সুদানের সরকারি ভাষা। এখানকার অর্ধেকেরও বেশি লোক আরবি ভাষাতে কথা বলেন। আরবি ভাষা দেশটিতে সার্বজনীন ভাষা বা লিঙ্গুয়া ফ্রাংকা হিসেবে ব্যবহার করা হয়। এছাড়াও সুদানে প্রায় ১২০টির মত ভাষা প্রচলিত। এদের মধ্যে দিংকা ভাষা, হাউসা ভাষা (একটি সার্বজনীন ভাষা), নুবা ভাষা, নুয়ার ভাষা এবং জান্দে ভাষা উল্লেখযোগ্য। কিছু কিছু এলাকায় আরবি-ভিত্তিক ক্রেওল ভাষা প্রচলিত। আন্তর্জাতিক কাজকর্মে ইংরেজি ভাষা ব্যবহার করা হয়।
সাঁউ তুমি ও প্রিঁসিপির ভাষা
পর্তুগিজ ভাষা সাঁউ তুমি ও প্রিঁসিপির সরকারি ভাষা। বেশির ভাগ লোক পর্তুগিজ ভাষা-ভিত্তিক একটি ক্রেওল ভাষা বা ক্রিউলু-তে কথা বলেন। আন্তর্জাতিক কাজকর্মে পর্তুগিজ ভাষা ও ইংরেজি ভাষা ব্যবহার করা হয়।
জারির ইবনে আতিয়াহ আল খাতফি
জারির (জারির ইব্‌ন আতিয়াহ্‌ আল খাত্‌ফি) (মৃত্যু ৭২৮) এক জন আরব কবি ও ব্যঙ্গরচনা লেখক। তার জন্ম খলিফা ওসমান এর সময়ে। তিনি বানু তামিম এর অংশ কুলাইব গোত্রের সদস্য ছিলেন, এবং নেজ্‌দ অঞ্চলে বাস করতেন।
তার প্রাথমিক জীবন সম্পর্কে খুব অল্পই জানা গেছে। তবে তিনি ইরাকের গভর্নর আল হাজ্জ্বাজ বিন ইউসুফ এর সুনজরে আসেন। কাব্যপ্রতিভার জন্য তার খ্যাতি ছড়িয়ে পড়ে, কিন্তু তিনি আরো বেশি খ্যাতি লাভ করেন প্রতিদ্বন্দ্বি কবি ফারাজদাক ও আল-আখতাল এর সাথে প্রতিযোগিতার জন্য। পরে তিনি দামেষ্কে যান, এবং খলিফা আব্‌দ আল মালিক ও তার উত্তরসূরী ১ম আল ওয়ালিদ এর দরবারে উপস্থিত ছিলেন। এঁদের কারো কাছ থেকেই তিনি বেশি সমাদর পান নাই। তবে ২য় উমর এর কাছে তিনি সমাদৃত হন, এবং এই ধার্মিক খলিফার দরবারের একমাত্র কবি হিসাবে স্থান করে নেন।
সমসাময়িক অন্যান্য কবিদের মতো জারিরের কবিতাও ব্যঙ্গাত্মক, এবং প্রশংসামুখর।
জুনিচিরো কোইযুমি
জুনিচিরো কোইযুমি (জাপানি ভাষায় 小泉純一郎 কোইজ়ুমি জুংইচিরোও) (জন্ম জানুয়ারি ৮, ১৯৪২) জাপানের একজন রাজনৈতিক ব্যক্তিত্ব। তিনি ২০০১ সাল থেকে ২০০৬ সাল অবধি জাপানের প্রধানমন্ত্রী হিসেবে দায়িত্ব পালন করেন।
বাবুল আক্তার
বাবুল আক্তার একজন বাংলাদেশী বহুল আলোচিত সাবেক এসপি। বর্তমানে তিনি তার স্ত্রী মাহমুদা খানম মিতু হত্যাকাণ্ডের জন্য অভিযুক্ত আসামি হয়ে কারাবরণ করছেন, তবে এটি অবস্থাগত প্রমাণ বলে বিবেচিত, এবং এই মামলাটা এখনো আদালতে চলমান রয়েছে। তিনি ২০১৬ সালের জুন মাসে জঙ্গী দমনের জন্য চট্টগ্রামে বিশেষ অভিযান পরিচালনা করেন এবং এই কাজের জন্য তিনি ভূয়সী প্রশংসা ও পুরস্কার লাভ করেন।
জন্ম ও পরিচয়
বাবুল আক্তার ১৯৭৫ সালে ঝিনাইদহ জেলার শৈলকুপা উপজেলার মদনপুর গ্রামে জন্মগ্রহণ করেন। তার পিতার নাম আব্দুল ওয়াদুদ মিয়া, তিনি একজন পুলিশের এসআই ছিলেন এবং মাতার নাম শাহিদা বেগম। পরিবারের তিন ছেলে ও এক মেয়ের মধ্যে বাবুল সবার বড়।
শিক্ষাজীবন
বাবুল ১৯৯০ সালে খুলনার বটিয়াঘাটা হাইস্কুল থেকে এএসসি পাশ করেন এবং ১৯৯২ সালে সরকারি বিএল কলেজ থেকে এইচএসসি পাশ করেন। এরপর ১৯৯২ সালে কুষ্টিয়া ইসলামী বিশ্ববিদ্যালয়ে ইংরেজি বিভাগে ভর্তি হন। ২০০১ সালে বিশ্ববিদ্যালয় থেকে অনার্স ও মাস্টার্স সম্পন্ন করেন। ইসলামী বিশ্ববিদ্যালয় পড়াকালীন সময়ে তিনি ছাত্রশিবিরের সাথে যুক্ত ছিলেন বলে অভিযোগ করা হয়।
কর্মজীবন
তিনি ২০১৩ সালে বদলি হয়ে চট্টগ্রাম মেট্রোপলিটন পুলিশে যোগদান করেন এবং ২০১৪ সালে জাতিসংঘ শান্তিরক্ষী মিশনে দক্ষিণ সুদান গমন করেন। তিনি ২০১৫ সালে মিশন থেকে ফিরে এসে চট্টগ্রাম মেট্রোপলিটন পুলিশে যোগ দেন, এবং পদোন্নতি পেয়ে অতিরিক্ত উপকমিশনারের (এডিসি) দায়িত্ব পান। তিনি ২০১৬ সালের ৫ জুন পুলিশ সুপার পদোন্নতি পেয়ে চট্টগ্রাম মেট্রোপলিটন পুলিশ থেকে ঢাকা পুলিশ সদর দফতরে যোগদান করেন। তিনি চট্টগ্রামে চাকরি অবস্থায় সাধারণ জনতার মধ্যে জনপ্রিয় ছিলেন।
বাবুল ২০০৭ সালে নরসিংদীতে ছয় খুনের রহস্য, গৃহকর্মী রুমাকে হত্যার রহস্য, স্কুলশিক্ষিকা তানিয়া হত্যার রহস্য উদঘাটনসহ ছাড়া নানা মামলা পরিচালনায় দক্ষতার পরিচয় দেন। ২০১৩ ও ২০১৫ সালে চট্টগ্রামে জঙ্গিবাদ বিরোধী অভিযান পরিচালনায় সাফল্য ও পুরস্কার লাভ করেন।
স্ত্রী হত্যার আসামি
২০১৬ সালের ৫ জুন মাহমুদা খানম মিতু হত্যাকাণ্ডের পরে দীর্ঘদিন এই মামলার উল্লেখযোগ্য অগ্রগতি হয়নি। অবশেষে ২০২০ সালের জানুয়ারিতে আদালতের নির্দেশে পিবিআই-এর উপর তদন্তের ভার দেওয়া হয়। এরপরে ২০২১ সালের মে মাস পর্যন্ত মামলার অগ্রগতি দেখা যায়নি, তবে বাবুলের শ্বশুরবাড়ির অভিযোগে তাকে ২০২০ সালের ১১ মে গ্রেফতার করা হয়। পুলিশ ব্যুরো অব ইনভেস্টিগেশন (পিবিআই) এর তদন্তে এই মামলায় বাবুলে খুনি হিসেবে চিহ্নিত করা হয়। তিনি পরিকল্পিতভাবে তার ভাড়াটে খুনি দিয়ে হত্যা করেন বলে অভিযোগ রয়েছে।
বাবুল আক্তারের বিরুদ্ধে এসআই আকরাম হত্যার অভিযোগও রয়েছে। তবে তার মুক্তির দাবীতে তার নিজ উপজেলা শৈলকূপাতে বিক্ষোভ ও মানববন্ধন হয়েছে। আলী ইমাম মজুমদার মাহমুদা খানম মিতু হত্যার তদন্তের ভুল প্রক্রিয়ার সমালোচনা করেছেন।
সিয়েরা লিওনের ভাষা
সিয়েরা লিওন একটি বহুভাষিক দেশ। ইংরেজি ভাষা সিয়েরা লিওনের সরকারি ভাষা এবং ক্রিও বহুল ব্যবহৃত ভাষা। এখানে আরও প্রায় ২০টি ভাষা প্রচলিত। এদের মধ্যে মেন্দে ভাষা ও তেমনে ভাষা উল্লেখযোগ্য। প্রায় ১০% লোক ইংরেজি ভাষাভিত্তিক একটি ক্রেওল ভাষা ক্রিও-তে কথা বলেন। সিয়েরা লিওনের ৯৫% মানুষ ক্রিও ভাষা বুঝতে পারে। মেন্দা ভাষা দক্ষিণাঞ্চলে, তেমনে ভাষা মধাঞ্চলে এবং ক্রিও ভাষা প্রায় সর্বত্র সার্বজনীন ভাষা বা লিঙ্গুয়া ফ্রাংকা হিসেবে ব্যবহৃত হয়। আন্তর্জাতিক কাজকর্মে ইংরেজি ভাষা ব্যবহার করা হয়।
দিলারা জামান
২০০০ এর দশকে তিনি ব্যাচেলর (২০০৪), মেড ইন বাংলাদেশ (২০০৭), চন্দ্রগ্রহণ (২০০৮), প্রিয়তমেষু (২০০৯), ও মনপুরা (২০০৯) চলচ্চিত্রে অভিনয় করেন। ২০০৮ সালের চন্দ্রগ্রহণ চলচ্চিত্রে ময়রা মাসী চরিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার লাভ করেন।
কর্মজীবন
দিলারা জামানের কর্মজীবন শুরু হয় শিক্ষকতা দিয়ে। তিনি শাহীন স্কুলে শিক্ষকতা করেছেন। তার প্রথম টেলিভিশনে অভিনয় করেন ১৯৬৬ সালে ত্রিধরা নাটকে। এই নাটকে তার মায়ের চরিত্রে অভিনয় করেছিলেন নাট্যকার মুনীর চৌধুরীর স্ত্রী লিলি চৌধুরী। তার অভিনীত প্রথম ধারাবাহিক নাটক সকাল সন্ধ্যা। ১৯৯৩ সালে তিনি মোরশেদুল ইসলাম পরিচালিত স্বল্পদৈর্ঘ্য চলচ্চিত্র চাকা-এ অভিনয় করেন। তার অভিনীত প্রথম চলচ্চিত্র হুমায়ূন আহমেদ পরিচালিত বাংলাদেশের স্বাধীনতা যুদ্ধভিত্তিক চলচ্চিত্র আগুনের পরশমণি। ২০০৮ সালে তিনি মুরাদ পারভেজ পরিচালিত চন্দ্রগ্রহণ চলচ্চিত্রে ময়রা মাসী চরিত্রে অভিনয় করেন। এই চরিত্রে অভিনয়ের জন্য তিনি একই চলচ্চিত্রের তার সহশিল্পী চম্পার সাথে যৌথভাবে শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার লাভ করেন।
ব্যক্তিগত জীবন
দিলারা জামান ফখরুজ্জামান চৌধুরীর সাথে বিবাহবন্ধনে আবদ্ধ হন। ফখরুজ্জামান বাংলা একাডেমি পুরস্কারপ্রাপ্ত কথাসাহিত্যিক। তাদের দুই কন্যা - তানিরা ও যুবায়রা। । দুই কন্যার মধ্যে তানিরা ডাক্তার এবং যুবায়রা পেশায় আইনজীবী। তাছাড়া দিলারা জামানের একজন পালক ছেলে সন্তান রয়েছে, যার নাম আশফাক।
আন্তর্জাতিক ইসলামি ফিকহ একাডেমি
ফিকহ একাডেমি বিশ্বের অপরাপর অ-ইসলামি সংগঠন এবং ফিকহ পরিষদের সাথে পরামর্শ ও সহযোগিতা করে। আইফা প্রতি বছর বিশ্বের সবচেয়ে বিশিষ্ট ইসলামি বিশেষজ্ঞদের একত্রিত করে। ফিকহ একাডেমি বর্তমান নির্বাহী প্রধান হলেন মক্কার বড় মসজিদের ইমাম শেখ ডক্টর সালিহ বিন আবদুল্লাহ আল হুমাইদ। এর মহাসচিব হলেন প্রফেসর কাউতুব মোস্তফা সানো, গিনি প্রজাতন্ত্রের ধর্ম বিষয়ক প্রাক্তন মন্ত্রী, একজন স্বীকৃত ইসলামিক পণ্ডিত এবং চিন্তাবিদ।
পটভূমি
মক্কায় তৃতীয় ইসলামি শীর্ষ সম্মেলনের সময় ওআইসির প্রস্তাব অনুসারে ১৯৮৩ সালের জুন মাসে আন্তর্জাতিক ইসলামি ফিকহ একাডেমি প্রতিষ্ঠিত হয়।
আন্তর্জাতিক সহযোগিতা
ইসলামি ফিকহ একাডেমি বিশ্বের বৃহত্তম এবং সবচেয়ে প্রভাবশালী ফিকহ পরিষদ। এটি বেশ কয়েকটি আন্তর্জাতিক সংস্থার সাথে সহযোগিতা চুক্তি স্বাক্ষর করেছে, যার মধ্যে রয়েছে পোলিওভাইরাস নির্মূলের জন্য বিশ্ব স্বাস্থ্য সংস্থার সাথে অংশীদারিত্বমূলক সহযোগিতা চুক্তি স্বাক্ষর। বিশ্ব স্বাস্থ্য সংস্থা এবং মুসলিম সরকারী সংস্থা দ্বারা প্রতিষ্ঠিত ইসলামি উপদেষ্টা গ্রুপের মাধ্যমে এটি পোলিওভাইরাস নির্মূলে কাজ করেছে।